Griazovecas

Griazovecas () – miestas Rusijoje, Vologdos srityje, 47 km į pietus nuo Vologdos. Rajono centras. Geležinkelio stotis prie Jaroslavlio–Vologdos linijos, praeina Jaroslavlio–Vologdos plentas. Maisto (pieno), statybinių medžiagų pramonė, dujų paskirstymo punktas. Veikia krašto muziejus, kultūros centras.

Istorija 

Griazovecas šaltiniuose minimas nuo 1538 m. Apylinkėse veikė nuo 1497 m. žinomas Kornelijaus Komelskio vienuolynas. Gyvenvietė augo dėl pro ją ėjusių prekybinių kelių, 1780 m. tapo miestu. XIX a. pab. – XX a. pr. buvo didelis aliejaus spaudimo centras, 1872 m. miestą pasiekė geležinkelis.

Šaltiniai 

Vologdos srities miestai